**ORDENSREGLER**

Alle som bor i Natland Borettslag skal bidra til ro og orden. De plikter å følge de ordensregler som er gitt nedenfor:

**Alminnelige ordensregler**

1. **Nabostøy**

Arbeid som medfører støy, som boring og banking i vegger må kun utføres mellom **kl.08.00 og 21.00 på hverdager, og lørdager mellom 10.00 og 18.00.**

**På søn- og helligdager er det ikke tillatt med støyende arbeid i leilighetene**.

Bruk av musikkanlegg og TV må foregå med forsiktighet mellom kl.22.00 og 08.00. Innformer naboene i tilfelle du kommer til å gå utover tiden. Det henstilles til å bruke sunn fornuft, spesielt dersom dører og vinduer står åpne. Ta hensyn til naboen. Forstyrrelser og sjikanering vil ikke bli akseptert.

2. **Husdyr**

Dersom du har eller vil ha dyr i leiligheten, skal styret varsles skriftlig og de andre i oppgangen varsles ved oppslag.

Hunder skal holdes i bånd på borettslagets eiendom. Lufting av hunden bør skje andre steder og ekskrementer skal fjernes. Forlat aldri hunden alene på borettslagets eiendom.

Utegående katter skal identitetsmerkes og steriliseres.

**Se ellers vedlegg om dyrehold i borettslaget.**

3. **Parkering**

Det er ikke tillatt å parkere biler inne på borettslagets område. Overtredelse kan medføre borttauing for eiers regning. Av og pålessing er selvfølgelig godtatt for en kortere periode. Ellers skal all parkering skje i offentlig vei.

Motorsykler og mopeder kan parkeres inne på området. Det er strengt forbudt å oppbevare mopeder innendørs – inklusiv kjellerboder og fellesarealer.

4. **Utvendig utstyr**

Markiser, antenner, parabolantenner, varmepumpe og lignende er ikke tillatt montert uten styrets skriftlige samtykke.

5. **Altan**

Det er ikke tillatt å riste tepper, matter m.m. ut over altanen. Det må ikke kastes sigarettsneiper eller andre ting fra altanen.

Løv og annet rask må fjernes fra altanen så ikke avløpet tettes. Meld fra til styret snarest hvis avløpet likevel går tett og du ikke greier å få åpnet dette selv.

6. **Skader**:

Skade, mangler og lignende i leilighet og fellesrom må meldes til styret snarest.

Nye nøkler til leiligheten og fellesrom må man bekoste selv.

**Bruk av fellesarealer**

1. Fellesrom og arealer må ikke benyttes til andre formål enn det de er bestemt for. Plassene rundt husene, trapper, avsatser og ganger skal til en hver tid holdes ryddig.
2. Barnevogner, sykler, ski osv. plasseres med omtanke. Husk at trappeoppgangene er rømningsvei ved evt. brann! Fellesareal skal ikke brukes til langtidsoppbevaring av møbler o.l. Det er ikke lov å oppbevare brannfarlig materiale i fellesareal eller boder. Alt boss skal pakkes godt inn før avlevering i bosshuset. Pass på at det ikke kastes glør i bosset. Spesialavfall skal bringes til godkjent miljøstasjon.
3. Vaskeriene er åpnes alle dager kl.07.00 – 22.00. Vaskeri benyttes ut fra det system som gjelder for ditt vaskeri. Beboerne som tilhører et vaskeri kan selv bestemme hvilket fordelingssystem som skal benyttes.

Vaskerom, inkl. vaskemaskiner, kummer og tørkerom skal rengjøres etter bruk.

Vaskeriet skal kun brukes til privat klesvask.

4. Lysene i fellesrom og kjellerganer skal slukkes når rommene forlates.

Det tas forebehold om rett til endringer av ordensreglene hvis styret finner det

hensiktsmessig.

Landås 10.02.2014

Styret i Natland Borettslag